_:ne44539e8bc504deca12fff543b2d7730xb0
<http://schema.org/articleBody>
"Με παραμύθια και θεατρικές παραστάσεις για παιδιά αλλά και συναυλίες με καταξιωμένους καλλιτέχνες συνεχίζεται το πλούσιο πρόγραμμα της Περιφέρειας Αττικής που φέτος επέλεξε έναν διαφορετικό τρόπο για να βρίσκεται κοντά σε κάθε πολίτη τις ημέρες των γιορτών. Συγκεκριμένα υλοποιεί ένα πρόγραμμα χριστουγεννιάτικων Online μεταδόσεων με τη συμμετοχή καλλιτεχνών και εργαζόμενων στο χώρο του Πολιτισμού σε μια μοναδική home edition. «Χριστούγεννα ONline με την Περιφέρεια Αττικής», μία πρωτοβουλία του Περιφερειάρχη Γιώργου Πατούλη για ένα ξεχωριστό, πολυσυλλεκτικό και προσαρμοσμένο στις επιταγές των καιρών πρόγραμμα, σε συνδυασμό με την αγαστή συνεργασία αλλά και τον άψογο συντονισμό της Αντιπεριφερειάρχη Πολιτισμού Ελένης Δουνδουλάκη και του Εντεταλμένου Περιφερειακού Συμβούλου αρμόδιου για θεατρικές και μουσικές εκδηλώσεις Χάρη Ρώμα. Από την παραμονή Χριστουγέννων 24 Δεκεμβρίου στις 20:00 και μέχρι και τις 10 Ιανουαρίου το βράδυ σε ένα μοναδικό home edition πρόγραμμα για μικρούς και μεγάλους, η Περιφέρεια Αττικής έχει επιλέξει παραστάσεις και συναυλίες όπου όλοι μπορούν να παρακολουθήσουν - δωρεάν και χωρίς χωρικούς περιορισμούς -στην επίσημη σελίδα της στο Facebook https://www.facebook.com/PerifereiaAttikis, αλλά και στο κανάλι της στο YouTube youtube.com/perattika Οι παραστάσεις πραγματοποιούνται στον χώρο του Πολιτιστικού Κέντρου του Δήμου Μοσχάτου-Ταύρου. Το πρόγραμμα θα ενημερώνεται συνεχώς στο FB event https://fb.me/e/3JOd8zKwn  όπου και μπορούν οι πολίτες να δηλώσουν το ενδιαφέρον τους για να παρακολουθήσουν τις δωρεάν εκδηλώσεις της Περιφέρειας Αττικής Δείτε εδώ το πρόγραμμα των εκδηλώσεων και των online εκδηλώσεων: Δείτε τη δήλωση του Περιφερειάρχη Αττικής Γιώργου Πατούλη με αφορμή την έναρξη των εκδηλώσεων: https://www.youtube.com/watch?v=iR4rZRvfPWY Δείτε εδώ το trailer των εκδηλώσεων: https://www.youtube.com/watch?v=MMLHYxdZxLI"
<https://www.grtimes.gr/ellada/christoygenna-online-apo-tin-perifereia-attikis>